Stein (navn)

Stein er et norsk mannsnavn med norrøn opprinnelse. Navnet er vanlig i Norge. Andre utbredte former er Sten i Sverige og Estland, Steen i Danmark og på Grønland og Stan i Nederland, USA og Sør-Afrika.

Etymologi
Stein har opprinnelse i norrøne Stæinn, som var både et personnavn og tilnavn. Navnet er dannet av norrøne steinn eller gammelengelske stán, som begge betyr «stein». Navnet kan være gitt som tegn på styrke.

Sten var den gammeldanske og gammelsvenske formen av navnet. Den moderne svenske formen av navnet er Sten, mens på dansk brukes både Sten og Steen. Steinn er den islandske og norrøne formen, Steinur den færøyske og Stan den engelske formen av navnet.

Utbredelse
Steinn var et vanlig mannsnavn på Island og antakelig også i Norge i vikingtiden. Over 10 forskjellige personer med navnet er nevnt i Landnåmabok.
Stæinn er kjent brukt i 29 nordiske runeinnskrifter fra vikingtiden. Dette er et relativt stort antall, så navnet var sannsynligvis nokså utbredt. Den vanligste skrivemåten var  (stain). Formen Steini var vanlig i Norge på 1200-tallet. 
Stein var i bruk i Norge i middelalderen. Over 40 forskjellige personer med navnet er nevnt i Regesta Norvegica, men navnet var ikke blant de mest brukte.
Stein er kjent brukt i norske middelalderballader, blant annet i «Råmund unge». 
Stenn og Steenn er kjent brukt i Norge på 1500-tallet. Over 20 personer med disse navnene er nevnt i norske lensrekneskapsbøker 1548-1567, men navnene var ikke blant de mest brukte.
Stein var et populært navn på norske guttebarn på 1940-, 1950-, og 1960-tallet, med en topp i 1969. Navnet har vært mest brukt i Buskerud og Hordaland.

Steen var mest utbredt i Danmark i 1950- og 1960-årene. Steen har ikke vært tillatt brukt som fornavn i Norge fra 1970, siden det også er et etternavn.

Sten var mest utbredt i Sverige i 1930- og 1940-årene, spesielt i Norrland, og i Danmark i 1950- og 1960-årene.

Stein er i dag et vanlig navn i Norge. Sten er vanlig i Sverige og Estland, Steen er vanlig i Danmark og på Grønland og Stan er vanlig i Nederland og Sør-Afrika. Formen Steen er i Norge hovedsakelig brukt som etternavn.

Stein og Sten er også brukt i en lang rekke sammensatte navn, blant annet mannsnvanene: Aðalsteinn, Adelstein, Arnstein, Arnsten, Audstein, Bergsteinn, Bjørnstein, Carsten, Eyðstein, Eystein, Eysteinn, Friðsteinn, Gilstein, Guðsteinn, Gunnstein, Hafsteinn, Hallstein, Hardhsten, Hasten, Hegsteinn, Herstein, Holmsten, Húnsteinn, Jónsteinn, Jorstein, Jostein, Karsten, Karstein, Karstin, Kårstein, Kolstein, Leksten, Lifsten, Nefsteinn, Norstein, Oddstein, Ormstein, Ringsten, Rodhsten, Runsten, Sigsten, Stanley, Steinar, Steinbjørn, Steinfinn, Steingrim, Steinmundur, Steinodd, Steinólfur, Steintor, Thorstein, Þorsteinn, Thorsten, Torstein, Torsten, Unnsteinn, Winston, Øistein og Øystein og kvinnenavnene: Steinbjarta, Steinbjørg, Steindís, Steiney, Steinfríður, Steingerður, Steinhild, Steinunn og Steinvor.

|}

 Kjente personer med navnet 
Personene i listen er ordnet kronologisk etter fødselsår.
 Sten Sture den eldre (1440–1503), svensk ridder og riksforstander
 Sten Sture den yngre (1493–1520), svensk ridder og riksforstander
 Steinn Steinarr (1908–1958), islandsk forfatter
 Stein Grieg Halvorsen (1909–2013), norsk skuespiller
 Stein Eriksen (1927–2015), norsk alpinist med OL-gull i 1952
 Sten Nilsen (1921–1994), norsk illustratør, tegner og plateartist
 Stein Mehren (1935–2017), norsk forfatter og bildekunstner
 Stein Ingebrigtsen (f. 1945), norsk sanger
 Sten Stensen (f. 1947), norsk skøyteløper
 Stein Erik Hagen (f. 1956), norsk forretningsmann
 Stein Lillevolden (f. 1958), politisk aktivist
 Åge Sten Nilsen (f. 1969), norsk rockeartist

 Navnedag 
Sten har navnedag i flere land, oftest 28. november, men har ikke noen norsk navnedag.
 Land  Navn  Navnedag  Kommentar   Sten    Finlandssvensk navnedag.   Sten       Sten    

Referanser

 Eksterne lenker 


Kategori:Mannsnavn
Kategori:Navn med norrøn opprinnelse

de:Sten